ming030890/wiki-yue-high-quality huggingface dataset:
惡報

惡報原本係佛教術語，引申喺某啲地方（特別係社會兩極化嚴重嘅地方），有啲人睇到一啲同自己政治立場唔同嘅人遭遇不幸嘅時候，會指對方係遭受報應、惡報。近年，有啲學者就開始將報應視為一個同社會兩極化、詛咒有關嘅政治概念。

香港
内文：香港親中派同政府遭受報應嘅觀點
由2014年雨遮革命開始，香港社會兩極化，走入「黃藍對決」時代，由於親中建制派同香港政府公務員（特別係香港警察）嘅行徑遭受極大嘅爭議（例如執法期間打人、亂咁攻擊政見唔同嘅人），所以面對一啲關於嘅佢哋不幸新聞嘅時候，有一啲非建制派（由泛民主派、抗爭派、香港本土派、自決派組成）聲音就會認為佢哋遭受報應（修憲派稱之為「皇天擊殺」），歡迎事件嘅發生。其中，激進親中派成員李偲嫣因為感染武漢肺炎離世，網民嘅反應，更加成為一啲學者研究呢個現象嘅案例。

台灣
民進黨立委高嘉瑜喺2020年11月被踢爆坐擁兩座物業後，形象受到影響。由於佢本身喺民進黨內人緣唔太好，民進黨有啲支持者亦唔鍾意佢，有網民就覺得呢次係佢踩住人哋上位嘅報應。

美國
喺武漢肺炎美國疫情期間，美國總統當勞侵亦成為咗患者之一，有啲人就認為係佢嘅報應，令之前睇小疫情嘅佢改變態度。
惡性壓力

惡性壓力（distress），又有叫負面壓力，喺心理學上係指心理壓力（stress）嘅一種，指一個人因為受到某啲挑戰而有心理壓力，同時冇足夠嘅能力應付呢啲挑戰，所以有形成一個有壓力而且感受到恐懼等負面情緒嘅經驗。相對於良性壓力（eustress）。
惡

惡（英文：evil / malevolence）係指善嘅相反。一個邪惡嘅個體會做出一啲道德被認為係唔好嘅嘢，例如係謀殺放火強姦等。
惡之花

《惡之花》（Les Fleurs du mal），係法國詩人波德萊爾響1857年發表嘅詩集。
中文版喺維基文庫入邊同呢篇文章有關聯嘅原始文獻：
惡之華
張厚耀

張厚耀（Sue Chang，1990年6月22號—），係香港女模特兒，亦係位插畫師、作家，出過幾本同韓國旅遊同韓文教學嘅書。佢本身係中韓混血兒，喺南韓京畿道富川市出世，細個嗰陣同屋企人移居香港。

演出
呢個表唔完整，歡迎加料。

著作
張厚耀 (2013年3月)。《藝遊首爾》。香港：ALAZIZI LTD。ISBN 9789881229816。
張厚耀 (2013年7月)。《Miss Sue Chang韓語小教室 - 餐飲實戰篇》。香港：ALAZIZI LTD。ISBN 9789881229823。
張厚耀 (2014年7月)。《Miss Sue Chang 吃喝玩樂學韓語》。香港：一丁文化。ISBN 9789881306524。
張厚耀 (2015年1月)。《Miss Sue  Chang旅遊韓語手冊》。香港：一丁文化。ISBN 9789881345356。
張厚耀 (2015年7月)。《韓迷必讀！韓妹韓男大解構》。香港：一丁文化。ISBN 9789881409348。 Wayback Machine嘅版面存檔備份
張厚耀 (2018年7月)。《Sue遊世界系列—濟洲》。香港：太多設計出版有限公司。ISBN 9789887913528。
張博恆

張博恆（粵音：zoeng1 bok3 hang4 ，2000年3月4號—）係中華人民共和國嘅競技體操運動員，家下效力緊湖南省體操隊。佢喺湖南長沙度出世，2024年嗰陣參加咗巴黎奧運，喺男子個人全能競技體操項目度攞到銀牌。佢仲同劉洋、蘇煒德、肖若騰同埋鄒敬園拍住上，喺團體全能競技體操項目度大幅領先第啲組，之但係因為蘇煒德係噉甩手失誤，搞到臨留尾得返個銀牌。
張千一

張千一（韓文：장천일；1959年—），男，朝鮮族，係遼寧瀋陽人，中國作曲家，有一級作曲職稱，中國人民解放軍總政治部歌舞團團長，有國務院政府特殊津貼，第九屆、十屆、十一屆全國政協委員，中國音樂家協會理事、中國音樂家協會青年音樂家分會副會長。

簡歷
1959年9月，佢喺遼寧瀋陽出世。1976年，佢喺瀋陽音樂學院管弦系畢業。1977年，佢開始做作曲工作，1984年佢喺上海音樂學院作曲系畢業。

作品
1980年代初，佢以交響音畫《北方森林》上咗樂壇，之後寫咗好多作品包括交響樂、聲樂、舞劇、電影、電視劇等各種唔同體裁、題材嘅1作品，有「作曲鬼才」同「金牌作曲家」稱號。
張可昀

張可昀（1984年9月13號—），藝名小甜甜，台灣彰化縣出世，臺灣女藝人。

事件
張可昀本身係基督徒，藝起發光成員，但2022年2月因為揭露自己被家暴事件，同主理教會嘅宋逸民有重大爭執，之後離開。
慶祝千禧年

實際上，1999年12月31號23:59:59踏入2000年1月1號00:00:00嗰個時段，最先係由UTC+14嘅所屬時區地方搞。喺基里巴斯最東邊嘅卡露蓮島，當地爲咗慶祝千禧年而將個島正式改名做千禧島，重話佢係地球上第一個地方踏入千禧年同人類踏入新千年階段，喺基里地馬地亦搞咗一系列嘅千禧年慶祝活動。而美國屬下嘅SSN-754潛艇亦同時喺正赤道同國際日期變更線嘅交界水深400m嘅海底搞慶祝新千年活動。15分鐘後，喺紐西蘭嘅漆咸群島（UTC+13:45）亦有班毛利人開始祈禱，喺面向太平洋啲燈塔點著火把同埋學校啲學生開始唱歌嚟慶祝踏入21世紀同人類踏入新千年階段嘅事。隨後陸續有好多國家同地方開始按當地時間到達00:00:00嚟搞慶祝千禧年活動。尤其係澳洲新南威爾士州悉尼，嗰時佢就嚟要辦奧運，喺海濱大橋近悉尼歌劇院一帶辦咗大規模嘅煙花盛典同橋樑嘅煙火瀑布效果。而噉嘅慶祝千禧年活動，隨住嗰時最慢時區——薩摩亞成爲全球最後一個慶祝踏入千禧年嘅國家後，慶典先至全部辦完。尤其係韋西加諾最西邊嘅薩維伊（英文：Savai'i），亦成爲全球最後一個慶祝踏入千禧年嘅城市。咁啱喺國際日期變更線東邊冇幾遠嘅兩個無人島——豪蘭島同比卡島亦成爲全球最後一個踏入千禧年嘅地方。
另外，喺20世紀，地球上最後一個睇到日落嘅村莊係薩摩亞韋西加諾入面，薩維伊最西邊嘅法萊阿盧波（英文：Falealupo），太陽喺當日19:02（UTC-11）先至落山；最後一個出世嘅孲𤘅子係出自美國康涅狄格州斯坦福嘅女仔——基莎·尼爾遜（Keisha Nielsen）。喺21世紀，第一個出世嘅孲𤘅子係出自湯加嘅女仔——Kala Sosefina Mileniume Kauvaka；第一縷陽光最先喺南極洲東邊，迪布冰川到維多灣嘅海邊範圍（66°03′S 135°53′E﻿ / ﻿66.050°S 135.883°E﻿ / -66.050; 135.883）出現。喺1995～1996年開始一直有人擔心嘅千年蟲問題，踏入2000年之後，除咗一小部份嘅嵌入式系統出事之外，大多數電腦都未出過彈返到「1900年」嘅錯誤故障。
慶良間機場

慶良間機場（粵音：hing3 loeng4 gaan1 gei1 coeng4）係喺沖繩琉球群島嘅一個機場，喺1982年嗰陣起好兼且開放畀人用嚟搭飛機。
慶興

慶興（韓文：경흥군／慶興郡 Kyŏnghŭng gun */?）係朝鮮民主主義人民共和國咸鏡北道嘅一個郡。
慶越雄二

慶越雄二（1963年9月17號—）係日本足球員，司職守門員，效力過大阪飛腳，川崎綠茵，福岡黃蜂，及京都不死鳥。
新澤俊彥

新澤俊彥，日本東京出身，保育士出身，學生時期已經演唱做音樂，後尾唔做保育士，做咗唱作歌手，作詞家，作曲家，繪本作家，兒童文學作家。作品以藝名筆名新沢としひこ為名。佢有喺大學做講師，如神戶親和女子大學同中部學院大學做客座，有關保育，亦即幼兒教育。
一九七七年，日本改例，修改兒童福祉法，畀男人做保育士，首批中有佢份。當中有段時期，同為做過男保育士嘅中川宏貴合作，新澤作詞，中川作曲，見於月刊音樂廣場。然而其他同佢合作都有唔少，好似織田哲郎、工藤直子、長谷川義史。作品題材廣泛，有幾首歌編入日本教科書之中，尤其世界班細蚊仔、虹、再見我哋個幼稚園咁，幼稚園、保育園、小學都會唱。而且有唔少人翻唱佢作品。
新濠鋒酒店

新濠鋒（繁稱：澳門新濠鋒酒店；英文／葡文：ALTIRA［繁稱：Altira Macau］），前稱皇冠酒店（英文：Crown Macau），係澳門第一間用六星級酒店標準去起嘅五星級豪華酒店，喺氹仔北面廣東大馬路，由新濠博亞博彩 (澳門) 股份有限公司管理。

簡介
酒店大樓大約有160米高，有36層，總建築面積106,000平方米，設有216間豪華客房，當中包括24間豪華貴賓套房同8間總統套房。
新濠鋒酒店本來叫皇冠酒店，喺2007年5月9號試業，2007年5月12號舉行開幕禮，當時請咗周潤發嚟做代言人。

賭場
新濠鋒娛樂場（英文：Casino Altira）（總面積約17,000平方米，可容納220張賭枱同五百幾部老虎機；舊稱：澳門皇冠娛樂場［英文：Crown Macau］）同摩卡娛樂場。

餐廳
帝影樓(米芝蓮一星）、逸、奧羅拉、天政、季風、正盅、麒龍軒及「38」酒廊。

康樂
泳池（起喺酒店16樓，採用「無邊際」設計，長25米，裝咗落地玻璃窗，由嗰處可以俯視到澳門半島風景。泳池道有水中音樂設備，同個果汁吧）、「澄」水療（有整指甲服務）、美髮及美容中心、健身中心。

巴士
可以去廣東大馬路/鴻發或氹仔電訊或者泉澧花園巴士站搭車。
新潮流

新潮流係一個政治派別，屬於民進黨嘅一個派系。
新澤西號

新澤西號（英文：USS New Jersey，舷號：BB-62）係美國海軍嘅戰列艦，個名嚟自新澤西州。隻船1942年落水，參與過第二次世界大戰唔少太平洋嘅戰役，之後參與過韓戰同越戰，幾次退役後又再復役，1991年最後一次退役，2000年改裝做海上博物館。

訪問香港
1953年8月23號，新澤西號訪問香港，因為食水深，穿唔過鯉魚門入唔到維多利亞港中心，只係泊喺將軍澳，所以香港就出咗句歇後語：「新澤西，食水深」，代表牟取暴利，特別指廚師剋扣伙食買餸錢。
新澳門學社

新澳門學社係澳門主要社團之一，亦係澳門泛民主派嘅政黨，1992年7月10號成立。新澳門學社亦都同香港泛民主派關係好好，亦多次去拜訪香港泛民主派嘅政黨，第一任理事長係吳國昌，現任做緊理事長係蘇嘉豪。

參選
新澳門學社喺1991年12月開始籌組，好快就發展到有一定規模。
1992年10月新澳門學社以民主新澳門嘅名，提名吳國昌等八個人出嚟參加第五屆澳門立法會直選，成功攞到一個議席（吳國昌）返嚟。1993年5月新澳門學社再提名區錦新參加第二屆澳門市政議會選舉，區錦新亦攞到一個議席返嚟。
之後吳國昌喺1996年、2001年同2005年都成功連任，而區錦新喺1997年嘅市政議會選舉入面成功連任。之後亦喺2001年同2005年參加立法會選舉都係成功連任嘅。
2009年，兩個現任議員決定試吓分拆兩組出嚟參選：區錦新就用民主新澳門嘅名去選，而吳國昌就用民主昌澳門嘅名去選。區錦新嗰隊主要係由後生仔組成，吳國昌嗰隊就由成熟政治人組成。結果吳、區兩人，以及民主昌澳門嘅第二候選人陳偉智總共三人出線。
2013年，佢哋都係繼續分拆名單出嚟參選，其中吳國昌、陳偉智就湊成一組用民主昌澳門嚟參選，而區錦新則繼續用民主新澳門嚟參選，至於喺上屆「民主新澳門」入面嘅第二候選人、學社理事長周庭希就自己開多隊自由新澳門出嚟參選。結果三隊互相搶票，諗住有三隊入面有兩隊攞到兩個席位、一隊攞到一席（坐三望五）嘅諗法衰咗，席數又變返之前一樣得兩席。

出書
《新澳門》（ISSN 1729-5129），唔定期出版（嗰年冇選舉就出三期），到2012年5月為止加埋印咗五十期。由第31期開始係入面夾多版《愛瞞日報》，以漫畫之類嘅形式暗串時政。

政制發展
2007年7月1號，發表咗《澳門特別行政區民主政制發展方案》，提出咗根住落嚟嗰幾點：
以提名委員會代替宜家嘅選舉委員會並一步一步咁增加民主成份；
一步一步減少立法會間接選舉同委任議席兼且最終要修改《基本法》以去到立法會全面普選；
加強立法會嘅監察權力；
設返分區直選嘅市政機構；
喺諮詢組織引入界別直選。
新潟縣

新潟縣（潟讀式，粵拼：san1 sik1 jyun6*2；日文：新潟県(Nīgata-ken)），係日本本州中部嘅縣，首府係新潟市。「潟」喺中文不時寫錯做「瀉」。

歷史
新潟縣係高志國（越）一部份、喺7世紀末高志國分割成越前國、越中國、越後國三個國。
1860年1月1號 - 基於日美修好通商條約、新潟港開港。
1978年 - 北陸自動車道部分開通（新潟市（當時為黑埼町）～長岡市）。
1982年11月15號 - 上越新幹線預定開通（新潟～大宮）。
1985年3月 - 上越新幹線開通至上野站。
1985年10月 - 關越自動車道全線開通。
1988年 - 北陸自動車道全線開通。
1991年 - 上越新幹線開通至東京站。
1997年 - 磐越自動車道全線開通。
1999年10月30號 - 上信越自動車道全線開通。
2002年5月 - 日本海東北自動車道新潟空港交流道～聖籠新發田交流道間開通。

人口
根據1888年嘅統計，大約有166萬人，係繼東京、大阪之後，日本人口第一多數嘅行政區域（→行政區人口一覽、參考）。而家就大約有241萬人，排名第14位。

農業
新潟縣主要係農業區，專門種稻。佢嘅稻米產量係全日本第二位，差過北海道。佢最好嘅米係新潟越光米（コシヒカリ）。啲日本人話係日本最好嘅。因為咁，同稻米相關嘅米菓（煎餅、菓子等等）生産量亦係日本第一。而日本酒則僅次於兵庫縣、京都府，係日本第三位。
新潟縣長岡市嘅山古志村、魚沼村等等二十幾條村，係日本錦鯉嘅發源地。

工業
新潟主要工業產品包括：金屬器具、編織品等等。
新烏日車站

新烏日車站位於臺灣臺中市烏日區，係臺灣鐵路管理局臺中線嘅鐵路車站，同高鐵台中站、臺中捷運綠線（烏日文心北屯線）共站，為三鐵共站車站。
廣州市第2中學

廣州市第二中學（英文：Guangzhou No.2 High School），簡稱廣州二中，係中國廣東廣州嘅一間公辦全日制完全中學，於1930年8月創立。
佢係廣州市同廣東省重點中學，亦係廣東省國家級示範性普通高中。宜家有3,931個在校學生同埋372個教職員工。

建校前
清嘉慶二十五年（1820年），兩廣總督阮元借用廣州城西文瀾書院（喺而家下九路文澜巷一帶）開辦學海堂。道光四年（1824年），阮元將學海堂遷至廣州城北粤秀山麓（今越秀山）嘅新校舍。係阮元嘅努力下，學海堂成為當時廣東文化學術嘅中心。學海堂自創辦以來，培養咗好多人才，比如陳灃、桂文灿等就係當時嘅高材生。光緒二十九年（1903年），學海堂被廢開，改為紀念阮元嘅阮太傅祠；之後喺1911年冇咗。
清同治六年（1867年），廣東巡撫蒋益澧同方浚頤一齊創辦菊坡精舍，並請咗陳灃為學長。菊坡精舍喺當時培養咗不少人才，佢啲學生對晚清廣東地方文化以至全國嘅政局，都有過一定嘅影響。之後喺光绪二十九年（1903年）停辦，改為陳先生（陳灃）祠。
清同治八年（1869年），廣東布政使王凱泰喺應元宫前創辦專供擧人肄業嘅應元書院，成為當時廣州嘅最高學府。之後科舉沒落，應元書院就唔受追捧。光緒二十九年（1903年），書院停辦，改做廣東先賢祠。
清光緒三十二年（1906年），清朝宣布正式廢除科舉制度，原先為咗參加科舉考試而設立嘅書院因而失去咗存在嘅意義同價值。呢個時候，新式學堂紛紛興起，廣州地區嘅書院由此發生巨變，一係消失，一係改建為學堂。光緒三十四年（1908年），兩廣總督張人駿喺應元書院、菊坡精舍舊址創辦以保存國粹為宗旨嘅廣東存古學堂，之後喺1911年停辦。
辛亥革命之後，喺1921年，學海堂舊址改立執信學校（而家嘅執信中學，佢喺1923年遷到現在東沙路嘅校址）。1929年，廣州市立第一中學搬到學海堂舊址。

建校後
1929年，開始籌建「廣州市立第二中學」。1930年8月，廣州市立第二中學正式成立，第一任校長係教育界知名人士徐甘棠。當時實行初中三年、高中三年嘅「三·三制」學制。初時係喺西關逢源正街嘅禮拜堂同民房作爲臨時校舍。1932年，學校搬到蓬萊路連慶沙地嘅新校舍（而家廣州一中嘅校舍）。1934年，增辦高級中學，招男女新生各一個班。1935年，只招收女仔；次年，所有男生撥歸廣州市一中，廣州市一中與廣州市三中合併為廣州市第一中學男校；而廣州市一中嘅女仔全轉到廣州市二中，成為女校。1938年，廣州市一中同市二中嘅高中合併為市高中；同年，廣州淪陷，廣州市二中停辦。
1947年9月, 廣州市二中係應元路原市一中校址復辦，復校嘅校長係立法委員王孝英。1949年11月，廣州解放，軍代表賴奕輝接管廣州市二中。1951年3月，廣州市立第二中學改名做廣州市第二中學。1956年，俾廣州市人民政府評定為廣州市重點中學。
1967年1月，文化大革命爆發之後，羣衆組織奪權，學校工作全面癱瘓。1969年冬，喺廣州花縣獅嶺振興白水寨荒山坡上起咗個農村分校。1974年冬，分校搬到廣州市郊竹料公社陳洞大隊陳洞水庫隔離。1978年3月，學校革命委員會撤銷；同年8月，陳洞分校撤銷。
1994年，被評為廣東省一級學校。2007年，被評為廣東省國家級示範性普通高中。2010年，被評為廣東省第一批青少年科學教育特色學校。2012年，學校個英文名由Guangzhou No.2 Middle School改爲Guangzhou No.2 High School。

應元路校區（校本部）
應元路校區係初中校區嘅所在地，喺越秀山南邊，曾經係廣州著名嘅書院「學海堂」、「菊坡精舍」、「應元書院」嘅所在地。喺科學城校區建立前，一直係公立學校嘅唯一校區，所以依家重嗌佢做校本部。

科學城校區
科學城校區係高中校區嘅所在地，於2005年開始使用。佢起喺蘇元山上，據講蘇軾曾經隱居喺呢度。

教育集團
廣州二中教育集團係廣州市第二中學創立嘅一個教育集團，目前形成咗「一校（廣州二中）、兩核（應元路同科學城校區）、三類（公辦學校、國有民辦、委託管理）、四區（越秀、黃埔、增城、南沙區）、五元（應元、蘇元、會元、開元、天元）」嘅格局。一般嗌佢哋「大二中」。
目前除咗廣州二中外，廣州二中教育集團仲包括以下學校：
國有民辦學校
廣州市越秀區二中應元學校：係間初中，個名出自應元書院。
廣州市二中蘇元實驗學校：係間寄宿初中，個名出自隔籬嘅蘇元山。
託管公辦學校
廣州市黃埔區會元學校：二中管理嘅一間黃埔區九年一貫制公立學校。
廣州市黃埔區開元學校：二中管理嘅一間黃埔區公立小學及完全中學。
廣州市增城區應元學校：二中管理嘅一間增城區公立初級中學。
廣州市第二中學南沙天元學校：二中管理嘅一間南沙區公立完全中學。
廣州市第35中學

廣州市第卅五中學係中國廣州一間冇咗嘅完全中學，呢間學校喺中國廣東省廣州市荔灣區上九路33號。呢間學校喺1956年創立，佢間學校以前係解放前嗰陣嘅鶴鳴書院。佢都係荔灣區最早用廣州市嘅英文試驗教材嘅中學。呢間學校喺2003年因為荔灣區要進行教育綜合改造，而呢間學校就合併入咗去荔灣區職業技術學校嘅初中部，之後重合併入埋廣州市第六十四中學入面。依家原嚟嘅學校舊地址係光復南路小學。
廣州市第23中學

廣州市第23中學，簡稱廣州廿三中，係中國廣東省廣州市一間全日制中學，喺1955年開辦，位置喺荔灣區十三甫路12號。全廣州嘅中等學校當中嘅向秀麗班就喺呢間學校入面。

校服色
短袖
衫：純　，有領有紐扣，兩邊袖口冇花紋折角。
褲：　，兩邊有中等厚度嘅　線。
長袖
衫：　　，左右對稱。
褲：　，兩邊帶粗嘅　邊。
風褸：　　，左右對稱。
廣州市第24中學

廣州市第24中學係中國廣東省廣州市嘅一間全日制嘅中學，喺1954年9月開辦。位置喺越秀區紙行路同人民中路、錫安堂同白沙巷之間。學校雖然喺越秀區，但佢係荔灣區教育局屬下嘅區一級中學。

校服色
呢間學校嘅校服色：
長袖：　　
短袖：　　，袖口帶有　。
之前用過呢啲色：
（初中版，1992年9月～2009年6月）
（高中版，1992年9月～2006年6月，而家已經取消咗）

校史
1954年9月：學校創辦
1986～1996年：高中部分改咗辦第二財經職業中學
1996～2006年：恢復辦完全中學
2004年3月：由於廣州市教育局宣佈唔畀開辦麻雀班，所以取消辦高中。
2005年5月：同廣州市第卅六中學合并
2011年初：開始實施小班教學改革
2012年：實施社工聯校，「飛揚驛站」喺學校入面正式掛牌
廣州市第25中學

廣州市第25中學係中國廣東省廣州市一間冇咗嘅完全中學，喺越秀區文德路19號。學校喺2009年同13中合併後消失咗，今日原址係文德南路小學嘅一部分。

史
其實呢間學校之前係1925年起嘅廣東大埔同鄉會。喺抗日戰爭嗰陣就變咗廣東省女子師範學校，1945年日本投降之後改名做「華南中學」。喺中華人民共和國成立咗之後無耐，再改名做「萬川中學」同「廣州市第十三中學分教處」；1955年正式改名做「廣州市第廿五中學」。
1985年，呢間學校嘅高中部同廣州市紡織工業局一齊搞咗間廣州市紡織職業高中。喺1991年，由於呢間學校嘅高中部分咗畀職中嗰頭，所以高中部改名做「廣州市第二服裝職業高級中學」，而初中校區繼續係叫「廣州市第廿五中學」。
廣州市第二服裝職業高級中學喺2002年停辦。2009年，越秀區教育局整合教育資源，將廣州市第廿五中學併入13中，「廣州市第廿五中學」嘅校名成為歷史。
廣州市第33中學

廣州市第33中學係中國廣東廣州嘅全日制中學，1956年開辦，有兩個校區，位置喺海珠區，其中南校區喺同福西路278號；北校區喺同福西路栖珊南街25號。
其中初中部喺北校區上堂，高中部喺南校區上堂。佢嘅北校區亦係同福西路小學嘅臨時上課地方。

校服色
短袖
衫：　，領　帶些少　邊（正面純　），袖口　帶些少　邊。左右對稱，有領冇紐扣。
褲：　，正面兩袋帶有　嘅扇形圖案。
長袖
衫：　　相間。領　，袖口　帶一條　　相間嘅線。正面同背面垂直位中間　兩邊　；但水平近胸口位有嚿　底色；背面範圍大啲；兩袖　，喺膊頭同關節位之間有　底色。左右對稱。
褲：純
棉褸
相間。領同袖口都係　。正面、背面同兩袖近兩個膊頭位都有　底色，上　下　，分界線係條直線，喺胸口位。兩袖　，喺膊頭同關節位之間有　底色。左右對稱。
廣州市第36中學

廣州市第36中學係中國廣東省廣州市入面，一間冇咗嘅完全中學，喺荔灣區文昌南路西邊嘅舊寶華以南，曾二巷以北同寶華大街東邊嘅位。呢間學校喺1954年創立，2005年5月因為同廣州市第廿四中學合併就取消咗。而家嘅卅六中校區係俾廣州市荔灣區立賢學校中學部霸咗。
廣州市第26中學

廣州市第26中學（粵拼：gwong2 zau1 si5 dai6 jaa6 luk6 zung1 hok6／gwong2 zau1 si5 dai6 ji6 sap6 luk6 zung1 hok6），廣州街坊口頭上叫廣州廿六中，係中國廣東省廣州市嘅一間全日制中學，喺1955年由海珠區人民政府負責開辦，位置喺海珠區小港路119號。喺1985~2002年嗌過廣州市城市職業高級中學。

校徽
呢間學校嘅校徽方面，上面係5粒從大到細嘅五角星，排成條好似凸出嚟嘅曲線噉。而下面就係綠底白邊有陰影嘅「26」呢個數字出嚟，其中呢兩個數字入面有兩隻手掌喺埋度，好似對翼噉。而呢個會徽有以下呢啲嘢噉解：
上面嘅5粒從大到細嘅五角星：學校培養學生嘅5個方面——德、智、體、美、勞。
成個標誌——26中喺唔停噉發展嘅同時，學生喺度唔停噉進步。

雕塑
而雕塑同校徽就完全唔同。佢係用咗一個向左傾斜得好犀利嘅紅色小寫字母「z」同一個向右傾斜得咗小小嘅紅色小寫字母「b」字組成，嗰度重有條幼嘅字跡條響度。下面有寫住「構築未來」（簡化字：构筑未来）呢四個用華文行楷整出嚟嘅鑲金字。而呢嚿雕塑喺1995年整咗出嚟。佢有以下呢啲嘢噉解：
教人好似間建築噉，知識都係一樣。
26中喺1985—2002年辦過廣州市城市職業高級中學。所以26中同城建職中喺一定程度入面同佢有關。

校服色
廣州市第廿六中學嘅校服
呢間學校嘅主要校服顏色係　　呢種，重有少量　同埋　　相間嘅花斑邊響度。

入面有乜嘢
呢間學校入面有4000幾㎡嘅運動場區，整咗籃球場、排球場、羽毛球場、乒乓波場。重整咗6間理化生實驗室同探究室同埋綜合電教室、視聽功能電腦室、多媒體網路電腦室、美術室、音樂室、舞蹈室、歷史室、科技活動室、衛生室、團隊室、展覽室、綜合檔案室、心理輔導室、學生閱覽室等各1間；重整咗1間生物園同1間地理園喺度；而學校入面重整埋校園網，入面有278台電腦，冚唪唥嘅課室同學科專用課室都有電腦教學平台；而圖書室入面㔷埋咗37125本書同埋150種唔同嘅報刊、重㔷埋498種教材參攷書同教科工具書。
廣陵區

廣陵區係中國江蘇揚州一個市轄區，總面積342平方公里，人口50萬。
廣野耕一

廣野耕一（1980年4月16號—）係日本足球員，司職守門員，效力過高田FC，名古屋鯨魚，及橫濱FC。
廣長優志

廣長優志（1975年7月25號—）係日本足球員，司職中場，效力過東京綠茵，大阪飛腳，橫濱FC，及大阪櫻花。
廣鋼集團

廣鋼集團（粵拼：gwong2 gong3 zaap6 tyun4，英文：Guangzhou Iron and Steel Co.,Ltd.），之前叫廣州鋼鐵廠（Guangzhou Steel Works），簡稱廣鋼（gwong2 gong3，GISE），係中國廣東省廣州市嘅市管企業，喺1957年10月7號成立，位置喺荔灣區芳村白鶴洞。佢既係廣東第一間鋼鐵廠，又係中國第一家中外合資冶金企業。

史
舊時喺白鶴洞嘅廣鋼正門（喺2014年8月26號影，呢個大門喺2014年10月拆咗。）
1957年10月7號：廣州鋼鐵廠正式成立。
1958年7月1號：廣鋼嘅鋼鐵項目正式投產。
1980年：工廠實行財政包乾試點。
1982年：率先喺國有企業實施簽訂勞動合同制。
1988年：廣州鋼鐵廠同香港粵海企業集團合資，搞咗廣州鋼鐵有限公司。
1993年2月：搞股份制改革，成立咗廣州鋼鐵股份有限公司。
1996年3月28號：股份正式喺上海證券交易所A股上市。
2006年3月29號：同日本第二大鋼鐵廠——JEF鋼鐵廠合作。
2012年7月3號：廣日集團俾廣鋼集團收購。
2012年8月31號：集團屬下嘅廣日喺上海證券交易所復牌。
2013年8月：原廣鋼白鶴洞區廠址已經停產。
2014年10月：廣鋼嘅白鶴洞工廠正式開拆，原址搬到南沙一帶。
廣野町

廣野町（日文：広野町／ひろのまち Hirono machi */?）係日本福島縣雙葉郡嘅一個町。
廣雅路

廣雅路 (廣州)：喺廣東省廣州市荔灣區。
廣雅路 (陽江)：喺廣東省陽江市陽東縣。
廣雅路 (柳州)：喺廣西壯族自治區柳州市柳北區。
微分

微分（英文：differentiation，粵拼：mei4 fan1；香港俗稱「d（粵拼：di1）」），係數學嘅一種基本運算，基本上係表示一個函數嘅變化速度，或者計某一數量響某一點嘅變化率。最簡單嘅情況係響幅圖嘅一點計斜率。微分出嚟嘅結果叫做導數。呢種運算可以推廣到向量場同埋無限細嘅變換，滲透數學。
一個函數，比如  嘅導函數可以表達成 、、、、 等等。而二階導函數可以寫成 、。 階導函數可以寫成 、。

斜率同導數
如果喺平面座標上有一個嘅直線嘅函數 ，由  去到  之間嘅斜率  就係：
所以如果有個任意函數  ，由  去到 之間嘅斜率就係：
微分就係要搵一個函數喺某一個輸入值嘅變化速度，所以  會趨向 ，噉樣就可以用極限嚟表示：
呢條式又叫微分第一原理。
例如想用微分第一原理搵  嘅導數：
由呢度可以推導到函數  嘅導數就係 ，而  同  係常數。

偏微分
偏微分指多值函數（例如： ）入面，淨係對其中一個變數（例如：）進行微分，可以表達成 。
假設有一個兩個變量嘅函數  。
當  係常數，得到  。
當  係常數，得到  。

微分方程
微分方程顧名思義係有導數嘅方程，例如 。微分方程要用到不定積分去解，特定樣式嘅方程有特定唔同嘅解法。

微分式
由微分第一原理仲可以推導出下面呢啲微分嘅定律。
如果 ，咁  嘅微分。
若果，。
鏈式法則：
。
。
微分幾何

微分幾何（英文：differential geometry）係幾何學嘅一個分支，用到微分、積分、線性代數同多重線性代數去研究幾何問題。

概論
睇埋：幾何學同微積分
喺好多現實應用當中，人都要計幾何物體嘅表面面積同體積，對於好似球體、錐體同立方體等簡單基本嘅幾何物體，佢哋嘅表面面積同體積可以用相對簡單嘅方程式計，例如正方體嘅體積係
當中  係個正方體嘅邊有幾長（正方體定義上就係條條邊一樣咁長嘅）。
問題係，現實世界嘅物體好少可會咁簡單，例子可以睇吓文頭幅圖噉嘅曲面。微分幾何就可以解決呢啲問題。微分幾何用咗微積分嘅做法：簡化講，微積分技術可以將一條曲線想像成一條無限咁多條極細直線組成嘅線，再用積分方法計出條線下面包含嘅面積，進而幫手計塊曲面包嘅體積。
呢種噉嘅技術喺好多自然科學同工程學應用上都好有用。
微分形式

喺數學入邊，微分形式（英文：differential form）整合咗幾種積分嘅概念，包括喺曲線、曲面、立體、高維流形上邊嘅積分。例如喺實數線上邊嘅積分，可以睇做喺閉區間上邊對呢個微分1-形式做積分。
拍它

拍它（英文：peta-），或者就噉拍，符號P，係國際單位制嘅詞頭，代表，即係1000000000000000（一千萬億）。

文
Peta-同英文前綴Penta-同源，都來自希臘文πέντε（表示5）。噉係因為西方寫大數目嘅時候習慣三位作為一節，而裡面唔計最高位個1總共有五節。
拍子機

拍子機，又叫拍節機、節拍機或者拍擊器，係一種會識打拍子嘅架生，分機械式、電動同電子三種（主要係機械式同電子兩種，電子包括實體機、網站、手機應用程式等等），按指定速度發聲，用嚟幫音樂家練習嗰陣提供節拍。
不過，提供節拍嘅目的並唔係要跟住部機，而係測住自己嘅拍子準唔準，等可以熟悉自己嘅反應時間等自己嘅時間可以準啲，又可以緞練數拍子嘅能力同自己嘅節奏感，同習慣同一種自己以外嘅聲夾，等個樂手同其他樂手夾嘅時候習慣咗同人夾，人哋又易啲同佢夾。
作曲家可以用速度記號寫明佢心目中嘅速度應該係乜，等樂手可以用拍子機幫手數拍子；貝多芬係已知第一個作曲家用速度記號。不過喺表演嗰陣好多時都唔多理呢啲速度指示，尤其係慢嘅樂章。

功能
呢部機械式最底睇到嘅係 160、168、176、184、192；呢啲刻度中間嘅位冇嘢卡住，冇可能設定到
呢種用扭掣㨂速度嘅電子拍子機同機械式一樣，刻度中間嘅速度冇嘢卡住，冇可能設定到
拍子機嘅基本功能係按指定嘅速度發聲。呢聲喺機械式拍子機通常係 ｢喥｣ 一聲，而喺電子拍子機就通常係 ｢咇｣ 一聲。有啲機械式拍子機同大部分嘅電子拍子機可以設定一小節有幾多拍，小節第一拍會唔同聲，呢下唔同聲喺機械式拍子機通常係 ｢叮｣ 一聲，而喺電子拍子機就通常係尖啲嘅 ｢咇｣ 一聲。
電子拍子機通常有種相反功能，音樂人可以自己一路打拍子，一路撳某粒掣，部機會話返畀個人知撳出嚟嘅拍子係每分鐘幾多拍。
設定速度方面，機械式拍子機會喺常用嘅速度會有刻度，啲刻度有凹位卡住粒類似砝碼嘅嘢，所以設定呢啲速度先會準，即係例如想設定每分鐘 95 拍其實係冇可能嘅，因為冇位卡住，亦唔知個位喺邊；電子拍子機就通常每分鐘拍數係遂拍加減，可以設定任何合理數值，例如每分鐘 95 拍唔會有問題。
電子拍子機可以有其他功能，例如每拍出嘅聲係再細分幾份，又或者每拍出嘅聲係跟某種節奏，又或者不規則拍子可以㨂拆唔拆同點樣拆，又或者可以幫手調音等等。

簡史
1812年，永高（Dietrich Nikolaus Winkel）響阿姆斯特丹發明拍子機，不過佢無做專利，所以1816年美舍（Johann Mälzel）就用咗佢個設計整可以周圍拎嘅拍節機，重做埋專利，即係今時今日嘅美舍拍子機。
拍拖

拍拖（粵拼：paak3 to1），係指兩個人之間嘅單獨約會，目的一般係培養愛情、鞏固感情、選擇配偶。
拍拖原本係講中國廣州珠江上面嘅艇仔，當時啲木船唔夠大力；汽船又食水深、去唔到淺灘，所以汽船同木船要拍埋拖住嚟行，互相幫助先可以運到貨，後用來比喻男女拍住行或坐嘅親密。拍拖嘅對象叫「拖友」。
拍檔廚房

《拍檔廚房》（英文：Partners Kitchen）係香港無綫電視煮食比賽節目，由方力申、黃翠如主持，顧紀筠、黃永幟、方曉嵐、顏志恆做評判，每次由兩組由藝員同大廚組成嘅拍檔進行廚藝對決。節目喺2024年6月3號到6月26號逢禮拜一到三22:30-23:05喺翡翠台播出。
特別篇《拍檔食堂》（英文：Partners' Kitchen - Bon Appetit）喺2024年7月7號禮拜日20:30-21:30喺翡翠台播出。
拍子記號

拍子記號（粵拼：paak3 zi2 gei3 hou6；英文：time signature），簡稱拍號，係樂譜上嘅一種記號，喺五線譜或者類似樂譜上面用一對數字，上面嗰個表示一個小節入面有幾多個時間單位，而下面嗰個就表示一個時間單位係用幾分音符表示。一個時間單位通常即係一拍，除非係複拍子。
例如，下面呢段音樂拍子記號寫 3/4，粵語講 ｢3 拍 4｣ 或者 ｢三四拍子｣，上面嘅 3 指每小節 3 拍，而下面嘅 4 就指四分音符為之 1 拍。

常態拍子
四四拍子比較特別，叫常態拍子（英文：common time）或者普通拍子，好多時唔寫 4/4，只係用一個大楷 C 表示。

複拍子
複拍子（compound time）係指拍子記號上面嘅數字係 3 嘅倍數，但係大過 3。喺咁嘅情形下，下面所指嘅幾分音符，就要 3 個先算一拍，例如 6/8 係複拍子，要 3 個八分音符先算一拍。

複合拍號
複合拍號指有加號嘅拍子記號（都係 compound time），例如 3/8 + 4/8 代表 7/8。
表示不規則拍子嘅拍子記號亦叫複合拍號，例如 5/4、7/8 等等。
指揮只係得指兩拍、3 拍或者 4 拍嘅基本手勢，所以 5 拍或者 7 拍等等係指唔出嘅，所以一定要拆散嚟指，而且可以有多過一種拆法，比較複雜。
拍攝角度

拍攝角度（英文：camera angle）係指影一幅相或者拍一段影片嗰陣部相機擺咩位。喺拍片嘅時候通常係指高低、遠近、打平定打斜部機影，主要係用來傳意，控制幕片畀人嘅感覺。
拍檔舞

拍檔舞（英文：partner dance）係泛指要兩個人互相配合嚟跳嘅舞，例如探戈、華爾茲以及係芭蕾舞當中嘅雙人舞呀噉。
拍手

拍手，又叫拍手掌、拍掌、鼓掌，係將兩隻手板擊拍出聲嘅行為，表達認同、讚賞嘅意思。喺各類演講、表演或者比賽完咗嗰陣，觀眾都會拍手。
拍戲

拍戲（英文：filmmaking）係指製作電影嘅過程。

第一步：開發
睇埋：劇本
劇本寫嚟係預咗畀製作人員（導演同眾演員呀噉）睇嘅，製作人員睇咗之後就會發揮佢哋自己嘅創意，製作出最終成品（一套電影、電視劇或者戲劇），件成品攞去畀觀眾睇；因為噉，劇本一般唔會寫到太詳細。
例如好似以下噉嘅段落，被指係寫得好差嘅劇本—
大壞蛋準備好佢支死光炮，一支紅色、好似魚雷噉形、5 米咁長嘅大炮，準備向城市開火。英雄充滿咗鬥志，企上去面對住大壞蛋嘅平台，大壞蛋望住佢面前三個掣，三個掣一個藍色一個綠色一個黃色，正準備要撳落綠色嗰個掣嗰度，跟住英雄跳上前，想一拳打佢塊面，但大壞蛋踎低，避開英雄嘅拳頭...
而一個可能嘅建議，係要做啲簡化—
大壞蛋準備好佢嗰支死光炮，準備向城市開火。英雄面對住大壞蛋，兩人開始打交...
喺簡化咗嘅版本裡便，編劇冇講晒所有嘢畀製作人員知：新劇本冇對角色嘅心境做太多描述，演員可以試吓自行想像角色心境，甚至出現臨場發揮；新劇本冇描述支死光炮係咩樣，道具組就可以自行想像，發揮創意；而新劇本淨係話英雄同大壞蛋打交，但冇講明兩人要做咩動作，動作指導就有得自行創造英雄同大壞蛋打交嘅精彩動作場面。編劇擔當住重任，但佢唔係一個人話晒事，而係會容許其他人員有空間各自發揮創意。
抽象藝術

抽象藝術（Abstract art）係唔描述自然世界嘅藝術，會用形狀同顏色主觀表達。
抽象資料類型

抽象資料類型（粵拼：cau1 zoeng6 zi1 liu2 leoi4 jing4；英文：abstract data type，ADT）係一類嘅數據結構。如果話一隻數據結構係一種抽象資料類型，即係話呢隻數據結構淨係會講明：
有啲咩數值、同埋
有啲咩運算可以做喺佢哋身上
但隻數據結構唔會講明啲數據「要點樣喺記憶體度儲住」等實現性嘅資訊。
抽象化

各種唔同樣嘅樹，都可以抽象化（攞走不必要嘅細節）做「樹」呢一個概念。
抽象化（粵拼：cau1 zoeng6 faa3，英文：Abstraction）係指以縮減一個概念或者一個現象嘅細節（資訊含量），將呢個概念廣義化嘅過程，主要係為咗只係保存同特定目的有關嘅資訊。
抽象句法樹

抽象句法樹（abstract syntax tree）係程式語言理論嘅分析當中成日用到嘅一種樹狀圖，用抽象化嘅方式嚟表達一段源碼。草泥马
担杆山

担杆山（Tam Kon Shan），亦寫做擔杆山，係香港嘅山，喺青衣島門仔塘同樟樹頭之間，山嘅東部夷平咗，騰地起長安邨。
山腳嘅担杆山路個名嚟自呢座山。
抽象代數

扭計骰所有可能排列組合夾埋做一個羣，叫扭計骰羣，係抽象代數嘅例子。
抽象代數係代數數學嘅分支，主要研究代數結構，好似羣、環、場、模、向量空間、格。
抽骨髓

抽骨髓，醫學上叫骨髓穿刺（英文：Bone marrow aspiration）或者骨髓檢查（英文：Bone marrow examination），係喺盆骨插針抽取骨髓組織嘅醫療檢查。
星巴克

香港嘅星巴克2000年開張，係美心旗下。
星廣太

星廣太（1992年7月27號—）係日本足球員，司職中場，效力福島聯。
星巴克城市杯

星巴克城市杯係一種星巴克嘅特色收藏品，喺全球星巴克咖啡店有售。城市杯首先喺1994年發售，並得到成功。而家城市杯已經喺全球範圍內出現，有尐城市杯嘅價格高達1000緡美金。
星座

星座就係指天上一啲恆星組合。喺三維宇宙中，呢啲恆星相互之間其實係並無實際關係，只不過由地球嘅角度睇佢哋喺天球上面嘅位置相近。自古以來人對於排列同埋形狀都係好敏感嘅，所以就好自然咁將一啲位置相近嘅星聯繫起來，先組成星座。
星座喺天文學裏面佔重要嘅地位；占星術亦有利用到星座嘅概念，但好多天文學家都將占星術視為無真正使用科學方法嘅偽科學。
基本上，將恆星組成星座係一個隨意嘅過程，而喺不同嘅文明裏面都有由不同恆星所組成嘅唔同星座──雖然某啲較顯眼嘅星嘅組成喺不同文明裏面都會大致相同，好似獵戶座同埋天蠍座。
國際天文學聯合會用精確嘅邊界去將成個天分為88個正式嘅星座，所以個天嘅每一個方向都係屬於某一個特定星座。呢啲正式嘅星座大多數以中世紀傳落嚟嘅古希臘傳統星座為基礎。
黃道穿越嘅星座有13個（包括⛎蛇夫座在內），其中，以下12個星座通常被統稱為黃道十二星座：
♈白羊座──又叫「牡羊座」
♉金牛座──又叫「牡牛座」
♊雙子座
♋巨蟹座──又叫「蟹座」
♌獅子座
♍室女座──又叫「乙女座」、「處女座」
♎天秤座
♏天蠍座──又叫「蠍座」
♐人馬座──又叫「射手座」
♑摩羯座──又叫「山羊座」，但形象其實係羊頭魚尾嘅怪物
♒寶瓶座──即係我哋所講嘅「水瓶座」
♓雙魚座──又叫「魚座」
除咗以上12個星座之外，托勒密更列出以下36個（現時係38個，因為南船座已經被拆開為三個獨立星座）：
星式中文

星式中文又叫「新加坡式華語」、「Anglo-Chinese」，係一種響星加坡土產嘅歸融話，以標準官話為基礎，混入英文、馬拉話、閩南話而成。星加坡年輕嘅一代，唔少以星式中文做母語。一般而言，教育程度較高嘅星加坡華人，都可以夾雜星式中文同普通話來講。
留意嘅係，華語、華文本來包括中文裏各種漢語族嘅語言，不過因為政治上嘅扭曲（尤其係李光耀故意為之），今日喺星加坡講「華語」、「華文」通常指現代標準官話（普通話）嘅變體。呢個叫法喺語言學上其實係唔正確、被人扭曲過嘅。
星式中文嘅文法其本上依照普通話，但係有時會響句中間轉過去英文台。辭彙方面，除咗普通話嘅詞語之外，亦吸收咗大量英文、馬拉話、閩南話嘅詞語。所以，嚟自大陸、台灣好難聽得明星式中文。

新加坡式華語其他語言常用借詞
同星式英文一樣，星式華語亦慣用一啲星式英語常用嘅詞彙。

英語專業術語使用
由於英語係新加坡主要嘅教育同工作語言，所以新加坡人會對英語嘅專業術語較爲熟悉，而對華語嘅專業術語較爲陌生。咁導致咗好多新加坡人做嘢嗰陣會將好多英語嘅專業術語摻入華語一齊用。呢種星式華語喺某種程度上會造成新加坡人同台灣人以及中國大陸人喺工作方面出現一啲溝通障礙。
以下列出新加坡同中國人喺工作時使用唔同形式嘅華語。

同新加坡式華語相關嘅詞語
有好多同星式華語相關嘅詞語經常出現喺新加坡華語當中，例如「支離破碎的華語」（Broken Chinese）、「半桶水」（Half-bucket）或者「六點半華語」（Half-past six Chinese）。呢啲詞彙都係描寫部分新加坡人華語水平較低。呢啲名詞代表住說以百分之百嚟衡量標準漢語，有啲新加坡人只能夠領會五六成華語。
其中一個原因係星式華語被廣泛使用，係新加坡人自細就養成呢個習慣。華語程度嘅低落亦可以追究到平日較少使用標準漢語，同埋較少練習聽說讀寫。有時講星式華語嘅人，可能無法有效咁同純華語人士溝通，尤其係高階程度會話。
星州

星州（韓文：성주군／星州郡 Seongju gun */?）係大韓民國慶尚北道嘅一個郡。
星座殺手

星座殺手（Zodiac Killer）係美國一單懸案，發生喺1960年代到1970年代嘅加州地區，一路都拉唔到兇手。兇手向傳媒寄信話自己殺咗37人，不過當地警方認為佢只係殺7人，其中2人生還。
1969至1974年，自稱係星座殺手嘅人寄信畀警方，但內容都喺密碼。到咗2020年12月，終於有三位密碼專家破譯咗其中一封密碼信嘅內容，但仍然未知道星座殺手係邊個。
星希成奏

星希成奏 ，係日本嘅一個女藝人同埋配音員。
必嘉街站

必嘉街站（英文：Baker Street tube station）係英國倫敦地下鐵大都會綫、必嘉老綫、環綫、銀禧綫同咸默史密夫及城市綫嘅車站，屬第1收費區，喺大倫敦西敏市。
普利薄荷

普利薄荷（Mentha pulegium）係種薄荷，除咗做調味料，舊時歐洲人會嚟整落仔藥。
普加喬娃

普加喬娃（Алла Пугачёва，1949年4月15號—），係俄羅斯女歌手，1965年出道，係蘇聯音樂史上唱碟銷量最高嘅歌手。
2022年9月，喺佢現任老公畀俄羅斯定性做「外國代理人」之後，普加喬娃喺社交媒體公開反對俄羅斯入侵烏克蘭。
普卡點

普卡點（英文：Polka dot）係一種花臣，有一大柞同樣大細、分佈喺一個純色背景上面嘅圓點。
普卡點喺玩具嗰度好常見。
普利斯特里

普利斯特里（Joseph Priestley，1733年3月24號—1804年2月6號）係英國化學家，發現咗氧、一氧化碳、一氧化氮、一氧化二氮、氨、二氧化硫、四氧化二氮等等化學物質。佢亦都係一位神學家、教育家同政治理論家。佢喺英國約克郡（而家係西約克郡）嘅Birstall Fieldhead出世，喺美國賓夕法尼亞州嘅諾森伯倫郡去世。

科學貢獻
氧氣嘅發現：普利斯特里獨立發現咗氧氣，喺1774年成功咁將氧氣由氧化汞分離出來。這一發現對於後來嘅化學研究同理解氣體嘅性質有著深遠嘅影響。
空氣嘅化學研究：普利斯特里喺佢本書《不同種類嘅空氣嘅實驗同觀察》（英文：Experiments and Observations on Different Kinds of Air）度描述咗佢對於氣體（當時稱為「空氣」）嘅研究成果。佢發現咗多種新嘅氣體，包括一氧化氮、二氧化氮、笑氣、氯化氫、氨氣、二氧化硫、四氟化矽、氮氣同一氧化碳。爾啲發現豐富咗當時對於氣體嘅認識，重為後來嘅氣體化學研究奠定咗基礎。
碳酸水嘅發明：普利斯特里發明咗碳酸水，佢喺1767年第一次製造出來。爾個發明對飲料工業同化學工業有好重要嘅影響，重成為後來汽水工業嘅基礎。
4. 電學研究：普利斯特里對於電學嘅研究亦都好有貢獻。佢同美國科學家班哲文富蘭克林合作，發表咗關於電學嘅著作，重喺電學實驗度得到一系列重要嘅發現，包括對於電荷吸引嘅反比平方定律嘅預測、發現木炭可以導電，同埋電學同化學變化之間嘅關係。
5. 科學方法論：普利斯特里嘅科學方法論強調對於「新事實」嘅積累同實驗觀察嘅重要性，又對只係依賴少數天才人物嘅理論洞察力持懷疑態度。爾個方法論對於後來科學研究嘅發展有深遠嘅影響，而且促進咗實驗科學嘅發展。

思想同信仰
普利斯特里嘅科學研究同佢嘅神學信仰緊密相連。佢嘅神學理念試圖將啟蒙理性主義同基督教神學結合埋一齊。佢相信通過對自然世界嘅正確理解，人類可以進步同埋實現基督教千禧年。佢又主張寬容同宗教異議者嘅平等權利，呢一點令佢成為英國單一論嘅創始人之一。

教育同哲學
普利斯特里嘅教育著作對當時嘅教育界有重大影響，特別係佢嘅英語文法書同埋歷史書。佢嘅形而上學著作亦對後來嘅功利主義哲學家，例如傑里米邊沁、苗莊雪同埋夏拔史賓莎等人有深遠影響。
普勞恩

普勞恩（德文：Plauen）係德國一個城市，喺薩克遜，人口約莫7萬。
普卡

2006 年布拉格一角有人喺街頭度表演普卡音樂，右邊個人仲奏緊普卡嘅代表－手風琴。約翰施特勞斯二世嘅名曲《傾閒偈普卡》
普卡（粵拼：pou2 kaa1）係盛行於中歐同英文圈等地嘅一種民間舞曲同舞蹈。普卡源於 19 世紀上半橛嘅波希米亞，打後喺 1840 年代响巴黎嘅舞會同舞台嗰度出咗名，大受歡迎傳去歐洲各地區以至美國，而例如人稱「華爾茲之王」嘅約翰施特勞斯二世都有作咗多首普卡樂曲。
普卡樂曲有好多易認嘅特徵：喺音樂特性上，普卡樂曲正路會跟 2/4 拍，興用 oom-pah 嘅伴奏，跟 1 2 1 2 1 2... 噉嘅規律打拍子；除此之外，普卡舞曲仲出嗮名氣氛活潑詼諧，啲人跟普卡跳舞嗰時，通常會係若干對男女，成雙成對噉嚟跳，會跟住音樂做出一吓吓嘅彈跳動作。
到咗廿一世紀初，普卡唔淨只係一種樂曲同舞蹈，仲係一種傳統文化：歐美人表演普卡嗰陣，通常會有套特定嘅樂器嚟演奏，當中以手風琴最具代表性，而啲舞蹈員仲好興特登著住民俗服裝嚟跳；而且普卡因為俾人覺得氣氛歡樂，所以好多歐美人都鍾意喺婚禮或者嘉年華呢啲喜慶場合播普卡。

個名點嚟
普卡個名最先源自捷克文 Půlka，即係捷克文一半噉解。
英文：Polka
愛爾蘭蓋爾文：Polca
如果要啲音準確噉反映來源詞，可以變讀做粵拼 pou1 kaa4 噉嘅樣。

音樂特性
一段 oom-pah 伴奏
《Double Polka》《Four Beers' Polka》《Glee Club Polka》《噢，蘇珊娜》
睇埋：雙拍子同手風琴
普卡音樂有以下呢啲特徵：
拍號：普卡定義上實係雙拍子嘅，多數都係用 2/4 拍號，每段節拍兩吓拍子，第一吓拍子強，每吓拍子相當於一個四分音符，會跟 1 2、1 2、1 2... 噉嘅規律打拍子。下圖係普卡嘅典型節奏：
Oom pah：oom pah 係普卡嘅常用伴奏，指段伴奏交替噉出以下噉嘅規律
一吓「一條和弦嘅低音部份」－
一吓「條和弦淨低嗰啲音符」。即係跟 1 2、1 2、1 2... 噉嘅規律－方便跟住普卡跳舞嘅人留意住拍子。
速度：普卡樂曲嘅速度通常都比較快，好多時都接近或者超過 130 bpm。
二段體：愛爾蘭嘅普卡會有 32 橛小節，呢啲小節會細分做 4 部份，每部份 8 小節，跟 A-A-B-B 噉嘅形式。
手風琴：普卡可以用包括大號、鋼琴、結他、大提琴在內嘅好多種樂器嚟演奏，不過以手風琴算係最出名同有代表性，啲人通常一講起普卡音樂嘅樂器第一時間就係會諗起手風琴。
歡樂氣氛：普卡樂曲普遍俾人覺得係活潑、詼諧又歡樂；因為噉，喺廿一世紀初嘅歐洲（尤其係中歐）同英文圈，普卡樂曲常見於婚禮或者嘉年華呢啲喜慶場合，當中慕尼黑啤酒節（德文：Oktoberfest）就好出名－慕尼黑啤酒節係德國慕尼黑一年一度嘅盛事，每年都會响九月中至尾嗰陣搞，維持兩個禮拜左右，俾出席嘅人盡情噉一路飲啤酒一路玩，而普卡音樂演奏就係慕尼黑啤酒節最常見嘅音樂表演之一。

名曲
《爆作普卡》（德文：Explosions-Polka），由約翰施特勞斯二世喺 1847 年作。
《噢，蘇珊娜》（Oh! Susanna），美國作曲家史蒂芬·福斯特作，1848 年公開，用咗普卡式拍子。
《傾閒偈普卡》（德文：Tritsch-Tratsch-Polka），由約翰施特勞斯二世喺 1858 年作。
《香檳普卡》（德文：Champagner-Polka），由約翰施特勞斯二世喺 1858 年作。
《飛快子彈曲》（德文：Freikugeln），由約翰施特勞斯二世作，1868 年首次公演。
《撥奏普卡》（Pizzicato Polka），由約翰施特勞斯二世喺 1870 年作。
《薩基雅爾維嘅普卡》（芬蘭文：Säkkijärven polkka），1907 年經已存在喺芬蘭嘅一首民間普卡歌。
《啤酒桶普卡》（Beer Barrel Polka），1927 年作，二戰期間曾經响歐美極紅嘅一首普卡歌。
《伊娃嘅普卡》（芬蘭文：Ievan polkka），1928 年經已存在喺芬蘭嘅一首民間普卡歌。

起源
普卡源自 19 世紀上半橛嘅波希米亞。據講喺 1830 年代上半橛嘅波希米亞，有個叫約瑟夫·累烏達（Josef Neruda）嘅音樂老師喺度觀察一個叫安娜·詩力莎高娃（Anna Slezáková）嘅後生女仔跳舞；累烏達留意到詩力莎高娃跳嘅舞有啲唔尋常，一問之下得知詩力莎高娃原來係喺度跟住一首叫《Strýček Nimra koupil šimla》（粵譯：Nimra 大叔買咗隻白馬）嘅民歌跳舞，累烏達跟手嗱嗱臨將詩力莎高娃跳舞嗰陣嘅節奏搵紙筆記低，然後仲攞咗去教埋班後生男人跟住一齊跳；打後喺 1835 年，呢種舞傳到去布拉格（今日嘅捷克首都）嘅舞會嗰度，大受歡迎，然後就廣傳－呢種舞喺 1839 年傳到去維也納，及後喺 1840 年傳到去巴黎。而且喺歷史文獻入面啲人仲有提到普卡狂熱（Polkamania）一詞－顯示當時嘅歐洲樂壇舞壇掀起咗一陣普卡熱潮。喺 1844 年，普卡據講經已到咗美國。
順帶一提，有歷史證據指出，普卡似乎喺詩力莎高娃跳之前就經已存在：响 1840 年代（普卡狂熱如火如荼嘅時期）嗰時有文獻紀錄話，有啲歐洲音樂人同當時嘅捷克平民傾過有關普卡嘅嘢；根據啲平民所講，喺貴族同知識份子圈興普卡之前，當地嘅平民之間就一路有喺度跳普卡舞同唱普卡歌。因為噉，有現代學者就話普卡係「一種真正嘅捷克民俗舞曲」－由平民之間自然噉演變出嚟，冇單一作者，因為多人鍾意而廣傳。
曾景祥

曾景祥（粵拼：zang1 ging5 coeng4；1957年—2017年9月7號）係香港電影人。1978年喺加拿大溫尼伯大學畢業，返香港發展後，喺1989年成立傳真製作有限公司（MBS），初時錄製唱片、音樂會現場收音，及後亦為電影整音效設計同後期製作，作品包括《特務迷城》、《寒戰》、《頭文字D》、《竊聽風雲》、《葉問》 、《少林足球》、《中華英雄》、《殺破狼‧貪狼》、《黑白迷宮》、《建軍大業》等。佢生前攞過4次香港電影金像獎最佳音響效果獎。
曾景祥因癌症於2017年9月7號逝世，終年59歲。
曾智雄

曾智雄，JP（1960年—），籍貫廣東梅縣，係香港生意人，中國世貿集團主席，香港青年聯會前主席，中國全國人大常委曾憲梓第二仔。
曾智雄喺1980年代初跟住佢老竇喺中國內地做嘢，1981年做咗金利來中國內地第一個經理。2002年離開家族嘅金利來集團生意，創辦中國世貿集團，主力於商務服務，喺中國內地經營世貿中心俱樂部業務。中國世貿集團喺美國納斯達克上市。2004年9月，喺廣州同埋北京收購中國CEO俱樂部。2005年5月出任香港青年聯會主席。
曾木亞古彌

曾木亞古彌 ，係日本嘅一個女藝人同埋配音員。
曾棱尉

曾棱尉（英文：Tsang Ling-Wai Cherry），陳樹渠紀念中學畢業完再讀國立臺北藝術大學。自從疑同先生發生關係見報，受網民同新聞不時留意，遭到起底。2017年想選香港小姐，蘋果叫佢「大隻Cherry」又重提中學單師生戀。最近用臺灣藝人身份回歸之自由身演員同埋阿根廷探戈舞者(Argentine Tango)。佢有貓。

演出
2013年公開演出有︰《無間賦格》、《摩訶婆羅多》。
《青春修練日記》（新域劇團，2016）
《二度引力》（曾棱尉作品，2016）
《深水埗李爾王》（新域劇團，2015）
《海倫的奇跡》（首演及巡迴）（香港戲劇工程，2015）
《黑色煙花》（士多啤梨劇團，2015）
《隨想》（士多啤梨劇團，東京、台北巡演，2014）
《藍就是天，圓就是月》（明日藝術教育機構，I Theatre 、ACO Okinawa，新加玻、沖繩、香港、吉隆玻巡演，2014）
《玫瑰情書》（新域劇團，2014）
《我要大膽講英文》（明日藝術教育機構，2014）
《英文故事劇場：簡約生活》（Theatre Noir，2014）
《十牛圖》（莫比斯圓環創作公社，台北，2011）
曾昭璇

曾昭璇（粵拼：zang1 ciu1 syun4；1922年12月25號—2007年8月14號），廣東南海縣（家下喺廣州荔灣區）人，中國地理學家、教育家、全國政協委員，中山大學、華南師範大學教授。佢被稱作「華南地理學界泰斗」。師承吳尚時教授。代表作品有《廣州歷史地理》、《歷史地貌學淺論》。2004年，攞到「中國地理科學成就獎」。
曾月麗

曾月麗（英文：Chun Guek Lay）係星加坡女主播，由1999年開始主持時事節目《焦點》，去到2017年卸任，但仍然擔任《星期二特寫》嘅監製。
曾柱光

曾柱光係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
曾根田穰

曾根田穰（1994年8月29號—）係日本足球員，司職中場，效力甲府風林。
彭浦新村站

彭浦新村站係上海地鐵1號綫一個地鐵站，喺靜安區。個站2004年12月28號啟用。
彭淑霞

彭淑霞，香港演藝界管理人員，曾經喺華星唱片、華納唱片、百事活、星皓娛樂、同埋英皇娛樂擔任高層。
佢曾經係謝霆鋒嘅經理人，但喺佢涉及頂包案之後辭職。其他合作過嘅藝人有傅穎同埋周永恆等。
彭清華

彭清華（粵拼：paang4 cing1 waa4；1957年4月—），中華人民共和國湖北大冶政治人。1974年8月參加工作，1976年6月加入中國共產黨。

職業
北京大學哲學系哲學專業本科畢業，湖南大學工業外貿專業在職研究生工學碩士學位，中山大學企業管理專業在職研究生管理學博士學位。
第十七屆、十八屆、十九屆中共中央委員。
曾經任職中共中央組織部，中央人民政府駐香港特別行政區聯絡辦公室（香港中聯辦）、中國共產黨廣西壯族自治區委員會書記 。
現任中共四川省委書記。
彭澤

彭澤係中國江西九江市一個縣，總面積1544平方公里，人口35萬。
彭盛韶

彭盛韶，台灣時代力量政治人物，2022年曾經代表時代力量參與新北市第五選舉區議員選舉，但未能當選。
彭浩翔

彭浩翔（Ho-Cheung Pang，1973年9月22號—），香港電影導演，佢啲戲風格獨特，攞咗三個獎，五個提名。
中學畢業後喺亞洲電視做喜劇綜藝節目編劇，喺報紙、雜誌寫影評同小說。1995年為林海峰執導嘅戲《天空小說》寫劇本。1997年，出版長篇小說《全職殺手》，2001年拍成同名電影。
1999年自己畀錢拍同導演短片《暑期作業》，提名台灣金馬獎最佳短片，同參加幾個國際影展。2001年，彭浩翔第一部長片《買兇拍人》得香港電影金紫荊獎最佳編劇同提名香港電影金像獎最佳編劇。2005年，《公主復仇記》參加東京國際電影節。2006年《伊莎貝拉》，成為德國柏林電影節唯一一部入圍華語電影。
彭浩翔啲戲集幽默、恐怖、警匪呢啲元素。而最近嘅《出埃及記》因粗口對白引起注意同討論 。